અમદાવાદ: મુંબઈ ખાતે યોજાઈ રહેલા મેઈક ઈન ઈન્ડિયા વીકના પ્રથમ દિવસે ગુજરાત સરકારે ફીનલેન્ડ સરકાર સાથે જીએસએફસી યુનિવર્સિટી અંગે કરાર કર્યા હતા. મુંબઈ બીકેસી સોફીટેલ હોટલ ખાતે ગુજરાતના મુખ્યમંત્રી આનંદીબહેન પટેલના નેતૃત્ત્વ હેઠળના પ્રતિનિધિ મંડળે ફીનલેન્ડના વડાપ્રધાન જુહા સિપીલાના પ્રતિનિધિ મંડળ સાથે ગુજરાતમાં વેસ્ટ મેનેજમેન્ટ, ઊર્જા, આરોગ્ય તેમજ શિક્ષણમાં ટેકનોલોજી ક્ષેત્રમાં રોકાણ કરવા અંગે વિસ્તૃત મંત્રણાઓ કરી હતી.વડાપ્રધાન નરેન્દ્ર મોદીની ઉપસ્થિતિમાં મુંબઈ નેશનલ સ્પોર્ટસ ગ્રાઉન્ડ ખાતે યોજાયેલા મેઈક ઈન ઈન્ડિયા વીક કાર્યક્રમમાં પણ મુખ્યમંત્રી આનંદીબહેન પટેલ ઉપસ્થિત રહ્યા હતા.